**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.03.2020, ora 08.00 – 02.03.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.03.2020, ora 07.00**

**RÂURI**

Debitele au fost în creștere, ca urmare a precipitațiilor căzute în interval și propagării pe râurile din bazinele hidrografice: Tur, Lăpuș, Crasna, Barcău și bazinele superioare și mijlocii ale Crișurilor, Arieșului, Begăi, Timișului, Bârzavei, Carașului, Nerei și Cernei.

Pe râurile din bazinele hidrografice Jiu, Olt, Vedea, Argeș, Ialomița, Bârlad, pe afluenții Prutului și cele din Dobrogea, debitele au fost staționare, iar pe celelalte râuri au fost în general în scădere.

Formațiunile de gheață (preponderent gheață la maluri şi izolat pod de gheaţă) existente izolat doar în bazinele superioare ale Moldovei şi Bistriței, au fost în diminuare și restrângere.

Se mențin aglomerările de gheţuri pe râul Dorna, com Poiana Stampei, loc. Poiana Stampei.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste mediile multianuale lunare) pe râurile din bazinele hidrografice: Vişeu, Timiș, Caraș bazinul superior al Crișului Repede și cursul mijlociu și inferior al Mureșului, şi mai mici (sub 30% din normalele lunare) pe râurile din bazinele hidrografice: Crasna, Moraviţa, Vedea, Bârlad, pe afluenții Trotușului și Prutului şi pe unii afluenți ai Crișului Alb (Bănești, Sighișoara, Cigher), Jiului inferior (Coșuștea, Amaradia, Raznic), ai Oltului mijlociu şi inferior (Pârâul Nou, Cungrișoara, Mamu, Beica, Olteţ, Cerna) și ai Argeșului (Râul Doamnei, Argeşel, Cârcinov, Neajlov).

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creștere ca urmare a precipitațiilor lichide prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș și bazinul superior și mijlociu al Oltului și în general staționare pe celelalte râuri.

Scurgeri importante pe versanţi, torenţi şi pâraie și formarea de viituri rapide cu posibile efecte de inundaţii locale şi creșteri mai însemnate de niveluri și debite se pot produce pe unele râuri mici din vestul și nord – vestul țării datorită precipitațiilor mai însemnate cantitativ, sub formă de aversă, prognozate.

Formațiunile de gheață (preponderent gheață la maluri şi izolat pod de gheaţă) existente pe râurile din zonele de munte din nord – estul țării vor fi în diminuare, restrângere şi eliminare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 01.03.2020 – 02.03.2020 a fost în creștere, având valoarea de 4500 m3/s, sub media multianuală a lunii martie (6700 m3/s).

În aval de Porţile de Fier debitele au fost în creștere pe sectorul Gruia – Zimnicea și în scădere pe sectorul Giurgiu – Tulcea.

Debitul la intrarea în ţară (secţiunea Baziaş) va fi în creștere (4800 m3/s).

În aval de Porţile de Fier, debitele vor fi în creștere pe sectorul Gruia – Olteniţa, relativ staţionare pe sectorul Călăraşi – Cernavodă și în scădere pe sectorul Hârşova – Tulcea.

**2.** **Situația meteorologică în intervalul 01.03.2020, ora 08.00 – 02.03.2020, ora 06.00**

**ÎN ŢARĂ**

Vremea a continuat să se încălzească față de ziua anterioară, devenind deosebit de caldă pentru începutul lunii martie în sudul, centrul și estul țării. Cerul a fost temporar noros în regiunile intracarpatice și variabil în rest. Îndeosebi în ultimele ore ale intervalului s-au semnalat precipitații slabe cantitativ, ploi local în Banat, Crișana, Maramureș, iar izolat și în Transilvania și Oltenia și mixte în Munții Apuseni și nordul Carpaților Orientali. Vântul a suflat slab și moderat, cu intensificări în Carpații Occidentali și Orientali, unde rafalele au fost de 70...90 km/h, iar local și în regiunile vestice, centrale și estice, cu viteze, în general, de 50....60 km/h. Stratul de zăpadă măsurat la ora 20 în platformele stațiilor meteorologice, era de până la 190 cm în Masivul Făgăraș (Bâlea Lac) și cu totul izolat în estul Transilvaniei, sub 2 cm. Temperaturile maxime au fost cuprinse între 6 grade la Toplița și 16 de grade la Moldova Nouă, Zimnicea, Oltenița și Târgu Ocna, iar la ora 06.00 se înregistrau -1 grad la Miercurea Ciuc și 10 grade la Oravița și Sibiu.

**OBSERVAȚII:** de ieri dimineață, de la ora 06.00, au fost în vigoare 2 atenționări cod galben privind fenomene meteorologice periculoase imediate (intensificări ale vântului), 1 emisă de SRPV Sibiu și 1 de SRPV Constanța.

**LA BUCUREŞTI**

Vremea a fost, în general, frumoasă și s-a încălzit față de ziua anterioară, devenind deosebit de caldă pentru această dată, astfel că temperatura maximă a fost de 14 grade la Afumați și 15 grade la Filaret și Băneasa. Cerul a fost variabil, iar vântul a suflat slab și moderat. La ora 06.00 se înregistrau 2 grade la Afumați și Băneasa și 4 grade la Filaret.

**3. Prognoza meteorologică în intervalul 02.03.2020, ora 08.00 – 03.03.2020, ora 08.00**

**ÎN ŢARĂ**

Vremea va fi deosebit de caldă pentru această perioadă, dar și vântoasă în special în regiunile intracarpatice și la munte. **Mai ales în cursul zilei vor fi înnorări temporar accentuate în regiunile vestice, nord-vestice și centrale, unde pe arii extinse va ploua mai ales sub formă de aversă, iar pentru perioade scurte de timp instabilitatea atmosferică va fi accentuată și se va manifesta local prin averse, descărcări electrice și, posibil, vijelii și grindină. La munte, la peste 1700 m, îndeosebi în Carpații Occidentali, nordul Carpaților Orientali și vestul Carpaților Meridionali, vor predomina ninsorile și local va fi viscol. Izolat, cantitățile de apă vor depăși 15...20 l/mp**. În restul teritoriului, cerul va fi variabil și doar pe spații mici va ploua. **Vântul va avea intensificări în cea mai mare parte a zonei montane, cu viteze în general de 70...80 km/h, iar la altitudini mari rafalele vor depăși 90...100 km/h; temporar vântul va avea intensificări și în Banat, Crișana, Transilvania și Maramureș, cu viteze în general între 60 și 80 km/h, precum și în Moldova și Dobrogea, cu viteze în general de 40...50 km/h**. Temperaturile maxime vor fi cuprinse între 9 și 19 grade, iar cele minime între 0 și 9 grade, mai scăzute în estul Transilvaniei, spre -4 grade și mai ridicate în sudul Banatului, până în jurul a 12 grade.

**LA BUCUREŞTI**

Vremea va fi cu mult mai caldă decât în mod obișnuit pentru această perioadă. Cerul va fi variabil, cu unele înnorări în cursul zilei, dar condițiile de ploaie vor fi reduse. Vântul va sufla slab și moderat. Temperatura maximă va fi de 16...17 grade, iar cea minimă în jurul a 4 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului şi vegetației**

***Comisariatul Județean Constanța din cadrul G.N.M.*** informează despre producerea in 01.03.2020, unui incendiu de vegetație uscata in localitatea Crișan (Com. Crucea). ISU DOBROGEA intervine pentru stingere. Nu se cunosc cauzele declanșatoare.

***Administrația Rezervației Biosfera Delta Dunării*** informează despre producerea, la 01.03.2020, la ora 10.30, unui incendiu de vegetație uscată (stuf, papură, rogoz) în zona grindului Turcu-grindului Cabanei, la vest de lacul Tataru, județul Tulcea. Vom reveni cu informații suplimentare.

***Administrația Rezervației Biosfera Delta Dunării*** informează despre producerea, la 01.03.2020, la ora 14.00, unui incendiu de vegetație uscată (stuf, papură, rogoz) pe brațul Sf. Gheorghe, zona Cuhlic, județul Tulcea. Vom reveni cu informații suplimentare.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE